MODULIO ANOTACIJA

2015-2016 m. m.

Dalykas **Lietuvių kalba**

Programos pavadinimas **Kūrybinis rašymas**

Klasė **IIa**

Programos apimtis (sav. val.) **1 val.**

Programą parengė **Jolanta Laurinaitienė**

|  |  |
| --- | --- |
| Programos paskirtis | Kūryba, kaip ir kiekviena kita žmogaus veikla, reikalauja susitelkimo ir kryptingų pastangų. Modulis **„Kūrybinis rašymas“** skiriamas visiems **antros klasės mokiniams**, siekiant juos aktyviai įtraukti į veiklą, suteikti galimybių pasijusti kūrėjais, skatinti imtis naujų, dar neišbandytų veiklų, keltiprobleminius klausimus ir juos spręsti. Be to, modulis suteiks galimybę įdomiai, netradiciškai mokytis kalbos.  Modulio užsiėmimuose bus svarstoma, kur ir kaip galima semtis kūrybinių idėjų, aiškinsimės, kaip ir kokiu nuoseklumu gali būti kuriama, kaip buvo sukurti literatūros kūriniai. Kalbėsime apie kūrybos proceso metu vykstančius ieškojimus (stiliaus, veikėjų charakterio, intonacijos, formos, siužetinės linijos ir kt.), dalysimės patirtimi, kaip ir kodėl buvo pasirinktas vienas ar kitas sprendimas. Svarstysime, su kokiais sunkumais ir kodėl susiduria kuriantis žmogus, savo atradimais, kūrybos metu kilusiomis problemomis, jų sprendimo būdais dalysimėsvieni su kitais.  Taigi modulio užsiėmimuose bus skatinamas, ugdomas ir puoselėjamas kūrybiškumas, kuriant įvairios paskirties tekstus bei sprendžiant iškilusias problemas. |
| Kodėl verta rinktis šią programą? | Šiuolaikiniame pasaulyje ypač vertinamos kūrybingos, gebančios priimti netradicinius sprendimus asmenybės. Kūrybiškos idėjos visuomet randa  kelią, jei tik jų paieškai skiriama užtektinai dėmesio.  Pasirinkę šį modulį:   1. Kelsite savo idėjas, teiksite siūlymus, problemų sprendimo variantus. 2. Drąsiai pateiksite savitą požiūrį į daiktus ar reiškinius. Mokysitės tolerancijos bei vertinti kitokią nuomonę, požiūrį. 3. Atliksite užduotis, kuriose nėra vieno teisingo atsakymo. 4. Išmoksite sukurti įvairius tekstus, sužinosite daug naujų dalykų. 5. Pagilinsite rašybos, skyrybos įgūdžius. 6. Sklandžiai ir stilingai reikšite mintis. 7. Geriau pasiruošite PUPP. 8. Pasidžiaugsite savo ir kitų kūrybine veikla, jos rezultatais. |